ยิ่งลักษณ์ ชินวัตร
ยิ่งลักษณ์ ชินวัตร เกิดเมื่อวันที่ 21 มิถุนายน พ.ศ. 2510 เป็นบุตรของเลิศ และยินดี ชินวัตร (สกุลเดิม ระมิงค์วงศ์) สำเร็จการศึกษาระดับมัธยมต้นจากโรงเรียนเรยีนาเชลีวิทยาลัย มัธยมศึกษาตอนปลายจากโรงเรียนยุพราชวิทยาลัย เข้ารับพระราชทานปริญญารัฐศาสตรบัณฑิต จากมหาวิทยาลัยเชียงใหม่ (สิงห์ขาวรุ่น 21) เมื่อปี พ.ศ. 2531 และสำเร็จการศึกษาระดับปริญญาโท รัฐประศาสนศาสตรมหาบัณฑิต ที่มหาวิทยาลัยเคนทักกีสเตต สหรัฐอเมริกา เมื่อ พ.ศ. 2533
สะแกวัลย์ ยงใจยุทธ
สะแกวัลย์ ยงใจยุทธ ดารานักแสดง นางแบบ และพิธีกรไทย เป็นหลานสาวของ พล.อ.ชวลิต ยงใจยุทธ เกิดเมื่อวันที่ 6 พฤษภาคม พ.ศ. 2517 ที่จังหวัดกรุงเทพฯ มีพี่น้องสามคนโดยเธอเป็นคนสุดท้อง ที่บ้านจึงเรียกเธอว่า "น้อง" ส่วนชื่อเล่น "ปิงปอง" นั้นเพื่อนๆ สมัยมัธยมต้นเป็นคนตั้งให้ เธอสำเร็จการศึกษาระดับมัธยมต้นจากโรงเรียนสามเสนวิทยาลัย และต่อมัธยมปลายที่โรงเรียนดรุณพิทยา ก่อนจะเบนเข็มไปเรียนด้านเลขานุการ และคอมพิวเตอร์ที่ IMBS ในตึกชาญอิสระทาวเวอร์